Diari Oficial de la Generalitat Valenciana


Sumari del DOGV 9976, del 06-11-2024 (2024/11304)

RESOLUCIÓ de 5 de novembre de 2024 de la directora general de Personal, per la qual s'acorda l'ampliació dels terminis no vençuts de totes les convocatòries de processos selectius que es troben actualment en tramitació de personal gestionat per la Conselleria de Sanitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9976

Data del DOGV
:   06-11-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/11389

CVE
:   LMPC-K-6155-34165

Data del document
:   05-11-2024

Organisme emissor
:   Conselleria de Sanitat

Tipus de document
:   Resolució

Descriptors 

:   * organització sanitària
    * personal sanitari
    * desastre natural

Per resolucions de la directora general de Recursos Humans de la Conselleria de Sanitat es van convocar diferents processos de concurs oposició i concurs de mèrits derivats de les JBO 3954,2018, 2019 així com en les OOP compreses en el Decret 71/2022 per la qual s'executa la llei 20/2021, de 28 de desembre, de mesures urgents per a la reducció de la temporalitat, referents a personal estatutari i funcionari, gestionat per la Conselleria de Sanitat.

El temporal de vent i pluges esdevingut en la Comunitat Valenciana, a conseqüència de l'episodi de DANA (Depressió Aïllada en Nivells Alts) que es va iniciar en la jornada de 29 d'octubre, i que ha tingut conseqüències destructives en persones, béns i infraestructures de tota índole, alterant d'esta manera substancialment el funcionament normal de la societat en les zones afectades.

De conformitat amb el que s'establix en l'apartat onzé de l'Acord de 4 de novembre de 2024, del Consell, pel qual s'adopten mesures urgents per a pal·liar els danys produïts pel temporal iniciat el 29 d'octubre de 2024 en la Comunitat Valenciana que establix que de conformitat amb el que es disposa en l'article 32.5 de la citada Llei 39/2015, s'acorda l'ampliació general dels terminis en tots aquells procediments no vençuts de competència de l'Administració de la Generalitat i del seu sector públic instrumental que es troben en tramitació.

'acord amb l'article 32 de la Llei 39/2015, d'1 d'octubre, del procediment administratiu comú de les administracions públiques, permet concedir d'ofici, una ampliació dels terminis establits, que no excedisca de la mitat d'estos, si les circumstàncies ho aconsellen i amb això no es perjudiquen drets de tercer i atés que l'ampliació de terminis haurà de produir-se, en tot cas, abans del venciment del termini de què es tracte i en cap cas podrà ser objecte d'ampliació un termini ja vençut.

Fent ús de la competència atribuïda per l'article 17 del Decret 135/2023, de 10 d'agost, del Consell, d'aprovació del Reglament orgànic i funcional de la Conselleria de Sanitat, resolc:

*Primer.* Ampliar d'ofici els terminis no vençuts de tots els processos selectius actualment en tramitació que finalitzen amb anterioritat al 19 de novembre de 2024 en els següents termes:

Ampliar en 10 dies hàbils els terminis d'1 mes per a interposar els recursos administratius contra resolucions definitives de concurs-oposició i concurs de mèrits.

Ampliar en 10 dies hàbils els terminis de 20 dies per a aportar documentació en les convocatòries de concurs oposició.

Ampliar en 5 dies hàbils els terminis per a realitzar al·legacions als llistats provisionals de concurs de mèrits.

Ampliar en 5 dies hàbils els terminis per a aportar documentació en els processos de concurs de mèrits.

*Segon.*  Publicar la present resolució en el *Diari Oficial de la Generalitat Valenciana*.

Contra la present resolució no cabrà cap recurs, d'acord amb el que es disposa en l'article 32.3 de la Llei 39/2015, d'1 d'octubre, sense perjuí del procedent contra la resolució que pose fi al procediment.

  

València, 5 de novembre de 2024

María Amparo Pinazo Gamir

Directora general de Personal